Els comerciants de Paterna impulsen el negoci local a través de la campanya “Tot queda a casa”
12/03/2015

# Els comerciants de Paterna impulsen el negoci local a través de la campanya “Tot queda a casa”

12.03.2015

![ Cartell de la Campanya “Tot queda a casa quan compres a Paterna”](/images/noticias/2015/03/generico-paterna-570.jpg)

Durant els pròxims mesos es difondran, a través de les diferents plataformes digitals de l’Ajuntament, espots individualitzats dels comerços del municipi

Els comerços de Paterna, en col•laboració amb l’Agència per al Foment de la Innovació Comercial (AFIC) de l’Ajuntament, presenten la campanya “Tot queda a casa en comprar a Paterna”, amb la qual volen donar a conéixer els ciutadans els avantatges de comprar en el municipi.

Si el passat any van ser els comerciants del mercat municipal els que es van donar a conéixer a través de la campanya “Vine al Nou Mercat”, en esta ocasió, seran els negocis de Paterna els que mostraran tots els serveis i productes que poden trobar els ciutadans en els distints comerços del municipi.

Durant els pròxims mesos es difondran, a través de les diferents plataformes digitals amb les quals compta l’Ajuntament, espots personalitzats en els que es mostrarà l’àmplia oferta comercial de Paterna. Tallers de motos, ferreteries, òptiques, clíniques dentals, llibreries o botigues de roba, entre molts altres tipus de negocis, presentaran els seus establiments. A més, la difusió dels vídeos anirà acompanyada de la creació d’una secció pròpia en la web de VIU Paterna en la qual s’inclourà informació sobre els productes i serveis que ofereixen els comerços.

Amb esta campanya, impulsada per les diferents associacions de comerciants i l’Ajuntament de Paterna, es vol donar a conéixer els avantatges de comprar en els comerços de Paterna i és que entre els molts beneficis per als consumidors està la comoditat, gràcies a la proximitat dels establiments, que permet evitar desplaçaments estalviant temps i energia, però també el tracte pròxim i de confiança o la qualitat dels productes.

En aquest sentit, des de l’Agència per al Foment de la Innovació Comercial (AFIC) destaquen que el títol de la campanya “Tot queda a casa en comprar a Paterna” fa referència a la idea que en comprar en el comerç local, s’afavoreixen les relacions socials entre els ciutadans, ja que el comerç dóna vida als carrers. A més, i el que és més important, gràcies a esta pràctica es genera economia local que després reinverteix en els propis ciutadans.